钦定古今图书集成/明伦汇编/氏族典/第284卷 > 黄子信
## 钦定古今图书集成/明伦汇编/氏族典/第284卷 > 黄子信

按《万姓统谱》：子信，长泰人。以文章履行为学者师。初
调新会盐，场帅杨长孺以其年老，心易之，尝捃摭其
簿书，子信将拂衣而去，投以诗，有云：“六年两度拜宸
旒，换得青衫白上头。飞鹊只因无树绕，穷猿何暇择
林投。明知著脚当来误，几欲抽身不自由。安得有钱
了官债，便无三径也归休。”长孺得诗，恨知之晚。及归，
又诗云：“笑倩西风拂旧埃，归时行李似初来。也知三
载清贫好，博得一家强健回。”